Pekka Sylvander

Pekka Einari Sylvander (s. 10. tammikuuta 1943 Salo) on entinen suomalainen kilpasoutaja.

Sylvander edusti Suomea kaksissa olympialaisissa. Tokiossa 1964 hän karsiutui perämiehellisen nelosen keräilyerissä ja Méxicossa 1968 perämiehettömän kaksikon keräilyerissä. Vuoden 1962 MM-kilpailuissa hän sijoittui nelosessa yhdeksänneksi kuten myös vuoden 1964 EM-kilpailuissa. Pohjoismaiden mestaruuskilpailuissa hän saavutti pronssia vuosina 1965 ja 1967.

Nesteen Soutajia edustanut Sylvander voitti eri luokissa 16 Suomen mestaruutta vuosina 1962–1972. Hänen vaimonsa Eija Sylvander (o.s. Aava) voitti soudussa kahdeksan Suomen mestaruutta.

Lähteet



Luokka:Suomalaiset soutajat
Luokka:Vuonna 1943 syntyneet
Luokka:Elävät henkilöt